**Тэма: Культура Беларусі ў канцы 18 – першай палове 19 ст.: архітэктура і мастацтва**

1. ***Развіццё архітэктуры на Беларусі.***
2. ***Выяўленчае мастацтва на Беларусі.***
3. ***Скульптура.***

У канцы XVIII - першай палове XIX ст. ў культурным жыці Беларусі вызначылася шмат новых з'яў і працэсаў. Змены, якія адбываліся ў рознах галінах культуры ў гэты перыяд, былі абумоўлены як логікай самога гісторыка-культурнага працэса, так і новымі з'явамі ў эканоміцы, палітычным і сацыяльным жыцці грамадства. Фактарамі, якія ў гэты час аказвалі найістотнейшы ўплыў на фарміраванне новых культурных працэсаў, былі эканамічнае развіццё Беларусі, складванне буржуазных адносін у нетрах феадальнага ладу, утварэнне беларускай нацыі, каланіяльная палітыка расійскага самаўладдзя, актыўны нацыянальна-вызваленчы рух, інтэнсіўнае ўзаемадзеянне з культурамі іншых народаў.

Найбольш характэрнай праявай новага этапу ў развіцці культуры Беларусі была яе дэмакратызацыя. Яна праявілася ва ўзнікненні новых формаў арганізацыі культурнага жыцця, якія рабілі культурныя каштоўнасці больш даступнымі (перыядычня друк, камерцыйны тэатр, мастацкія выстаўкі, ланкастарскія школы і інш.), а таксама ў змене ідэйнага ладу культуры (развіццё рэалізму ў літаратуры і мастацтве, звяртанне да традыцыйнай культуры, [фальклору](http://jivebelarus.net/our-heritage/belarusian-folk.html" \o "Беларускі фальклор) і г.д.). Ідэйны змест культуры значна ўзбагачаецца і ўскладняецца, адбываецца хуткая змена ідэйна-стылявых кірункаў (**класіцызм**,**сентыменталізм**, **рамантызм**, **рэалізм**). Культура становіцца ў гэты час полем вострай і напружанай ідэалагічнай барацьбы, а самі творы літаратуры і мастацтва - сродкамі такой барацьбы.

У сувязі з развіццём эканомікі і ўскладненнем сацыяльнага жыцця расце попыт на веды, культурныя каштоўнасці. Адначасова больш значнай становіцца роля культуры ў жыцці асобнага чалавека, узмацняецца яе ўплыў на развіццё грамадства.

Вызначальнай з'явай гісторыка-культурнага працэса на Беларусі ў канцы XVIII - першай палове XIX ст. было паступовае фарміраванне беларускай нацыяанальнай культуры. Нягледзячы на існаванне прыгонніцтва, саслоўны падзел фамадства, іншыя праявы феадальнага ладу, якія стрымлівалі працэс складвання новай беларускай культуры, а такса-ма насуперак памкненням улад затрымаць беларускую культуру на ўзроўні фальклору,уздымаецца новая хваля беларускага нацыянальнага адраджэння. Свайго найвышэйшага ўз-роўню яна дасягнула ў 40-50-я гг. У гэты час закладваюцца тыпалагічныя, характэрныя рысы культуры беларусаў, пачынаецца яе прафесіяналізацыя, ствараюцца нацыянальны тэатр, літаратура, іншыя галіны мастацтва, навукі, асветы.

У першай палове XIX ст. назіраецца значны рост будаўнічай дзейнасці, ідзе рэгулярная забудова гарадоў, узнікаюць новыя тыпы грамадзянскіх будынкаў, упершыню шырока выкарыстоўваюцца тыпавыя праекты. Асноўным архітэктурным стылем у гэты час становіцца класіцызм. Значную ролю ў фарміраванні архітэктурнага выгляду беларускіх гарадоў і мястэчак адыграла Віленская архітэктурная школа, аснову якой склалі навучэнцы Віленскага універсітэта М.Шульц, Л.Стуока-Гуцявічус, К.Падчашынскі.

Істотны след ў архітэктуры Беларусі другой паловы 18 ст. пакінуў Джузэппэ Сака.  У [1779](http://be.wikipedia.org/wiki/1779) Сака стварае для гродзенскага маршалка Юзэфа Валовіча адзін з прыгажэйшых помнікаў архітэктуры — палацава-паркавы комплекс Свяцк. Сядзіба добра захаваліся. Брат-блізнюк палаца знаходзіцца ў[французскім](http://be.wikipedia.org/wiki/%D0%A4%D1%80%D0%B0%D0%BD%D1%86%D1%8B%D1%8F) [Версалі](http://be.wikipedia.org/wiki/%D0%92%D0%B5%D1%80%D1%81%D0%B0%D0%BB%D1%8C" \o "Версаль). У [1770](http://be.wikipedia.org/wiki/1770)—[1776](http://be.wikipedia.org/wiki/1776) гадах дэ Сака пры ўдзеле італьянца Карла Спампані і француза Якуба Габрыеля быў спраектаваны [пышны палац](http://be.wikipedia.org/wiki/%D0%9F%D0%B0%D0%BB%D0%B0%D1%86%D0%B0%D0%B2%D0%B0-%D0%BF%D0%B0%D1%80%D0%BA%D0%B0%D0%B2%D1%8B_%D0%BA%D0%BE%D0%BC%D0%BF%D0%BB%D0%B5%D0%BA%D1%81_%D0%A5%D1%80%D0%B0%D0%BF%D1%82%D0%BE%D0%B2%D1%96%D1%87%D0%B0%D1%9E,_%D0%A8%D1%87%D0%BE) [Яўхіма Храптовіча](http://be.wikipedia.org/wiki/%D0%AF%D1%9E%D1%85%D1%96%D0%BC_%D0%A5%D1%80%D0%B0%D0%BF%D1%82%D0%BE%D0%B2%D1%96%D1%87" \o "Яўхім Храптовіч) ў Шчорсах. У наш час палац не захаваўся, застаўся толькі будынак [бібліятэкі Храптовічаў](http://be.wikipedia.org/wiki/%D0%91%D1%96%D0%B1%D0%BB%D1%96%D1%8F%D1%82%D1%8D%D0%BA%D0%B0_%D0%A5%D1%80%D0%B0%D0%BF%D1%82%D0%BE%D0%B2%D1%96%D1%87%D0%B0%D1%9E" \o "Бібліятэка Храптовічаў). У 1760—1780 гадах па праектах Сака будуецца палац Тызенгаўза ў [Паставах](http://be.wikipedia.org/wiki/%D0%9F%D0%B0%D1%81%D1%82%D0%B0%D0%B2%D1%8B" \o "Паставы). У 1775 г па яго праекце узведзена ратуша ў Гродна.

Прадстаўніком паладыянскай школы позняга барока быў архітэктар Карла Спампані. Разам з Д.Сака ён працаваў над [Шчорсаўскім палац](http://be.wikipedia.org/wiki/%D0%A8%D1%87%D0%BE%D1%80%D1%81%D0%B0%D1%9E%D1%81%D0%BA%D1%96_%D0%BF%D0%B0%D0%BB%D0%B0%D1%86" \o "Шчорсаўскі палац)ам, [1770](http://be.wikipedia.org/wiki/1770)—[1776](http://be.wikipedia.org/wiki/1776) , зрабіў асобныя крылы і прыбудовы да будынку [Віленскага ўніверсітэта](http://be.wikipedia.org/wiki/%D0%92%D1%96%D0%BB%D0%B5%D0%BD%D1%81%D0%BA%D1%96_%D1%9E%D0%BD%D1%96%D0%B2%D0%B5%D1%80%D1%81%D1%96%D1%82%D1%8D%D1%82), [1773](http://be.wikipedia.org/wiki/1773). Яму належаць праект палаца ў Паўлаве пад Вільняй, 1775, [Палац Пшаздзецкага ў Заслаўі](http://be.wikipedia.org/w/index.php?title=%D0%9F%D0%B0%D0%BB%D0%B0%D1%86_%D0%9F%D1%88%D0%B0%D0%B7%D0%B4%D0%B7%D0%B5%D1%86%D0%BA%D0%B0%D0%B3%D0%B0,_%D0%97%D0%B0%D1%81%D0%BB%D0%B0%D1%9E%D0%B5&action=edit&redlink=1" \o "Палац Пшаздзецкага, Заслаўе (няма такой старонкі)), [1778](http://be.wikipedia.org/wiki/1778)—[1782](http://be.wikipedia.org/wiki/1782). [Касцёл Найсвяцейшай Дзевы Марыі ў Заслаўі](http://be.wikipedia.org/wiki/%D0%9A%D0%B0%D1%81%D1%86%D1%91%D0%BB_%D0%9D%D0%B0%D0%B9%D1%81%D0%B2%D1%8F%D1%86%D0%B5%D0%B9%D1%88%D0%B0%D0%B9_%D0%94%D0%B7%D0%B5%D0%B2%D1%8B_%D0%9C%D0%B0%D1%80%D1%8B%D1%96,_%D0%97%D0%B0%D1%81%D0%BB%D0%B0%D1%9E%D0%B5" \o "Касцёл Найсвяцейшай Дзевы Марыі, Заслаўе), Капліца Святога Казіміра ў Вільні, [1782](http://be.wikipedia.org/wiki/1782) , Сядзіба і лямус у Беніцы пад Маладзечна.

Таксама ў канцы 18 ст. працаваў на Беларусі вядомы архітэктар К.Шыльдгаўз, па праекце якога ў 1794 г. быў пабудаваны палац Бутрымовічаў ў Пінску. Гэты палац выдатны помнік пераходнага перыяду ад барока да класіцызму.

Міхаіл Шульц вядомы сваімі праектамі перебудовы карпусоў Віленскага універсітэта,калакольню касцёла св.Анны, палац Тызенгаўзаў ў Вільні. Ён спраектаваў палац М.К.Агінскага ў Залессі.

Караль Падчашынскі таксама выконваў праекты рэканструкцыі і аздаблення інтэр’ераў Віленскага ўніверсітэта. Праектаваў палац сядзібы [Міхала Балінскага](http://be.wikipedia.org/wiki/%D0%9C%D1%96%D1%85%D0%B0%D0%BB_%D0%86%D0%B3%D0%BD%D0%B0%D1%82%D0%B0%D0%B2%D1%96%D1%87_%D0%91%D0%B0%D0%BB%D1%96%D0%BD%D1%81%D0%BA%D1%96) ў [Яшунах](http://be.wikipedia.org/wiki/%D0%AF%D1%88%D1%83%D0%BD%D1%8B)([1824](http://be.wikipedia.org/wiki/1824)—[1828](http://be.wikipedia.org/wiki/1828)) і палацы ў Тускуленах і [Жылічах](http://be.wikipedia.org/wiki/%D0%9F%D0%B0%D0%BB%D0%B0%D1%86%D0%B0%D0%B2%D0%B0-%D0%BF%D0%B0%D1%80%D0%BA%D0%B0%D0%B2%D1%8B_%D0%BA%D0%BE%D0%BC%D0%BF%D0%BB%D0%B5%D0%BA%D1%81_%D0%91%D1%83%D0%BB%D0%B3%D0%B0%D0%BA%D0%B0%D1%9E,_%D0%96%D1%8B%D0%BB%D1%96%D1%87%D1%8B), будынкі гімназій у[Слуцку](http://be.wikipedia.org/wiki/%D0%A1%D0%BB%D1%83%D1%86%D0%BA%D0%B0%D1%8F_%D0%B3%D1%96%D0%BC%D0%BD%D0%B0%D0%B7%D1%96%D1%8F" \o "Слуцкая гімназія), Камянцы Падольскім і [Свіслачы](http://be.wikipedia.org/wiki/%D0%A1%D0%B2%D1%96%D1%81%D0%BB%D0%B0%D1%86%D0%BA%D0%B0%D1%8F_%D0%B3%D1%96%D0%BC%D0%BD%D0%B0%D0%B7%D1%96%D1%8F), школы ў [Бабруйску](http://be.wikipedia.org/wiki/%D0%93%D0%BE%D1%80%D0%B0%D0%B4_%D0%91%D0%B0%D0%B1%D1%80%D1%83%D0%B9%D1%81%D0%BA). Найбольш удалым яго творам лічыцца помнік позняга класіцызму евангелічна-рэфармацкая царква ў Вільні на вуліцы Завальнай 1829 г. Аўтар першага ў Беларусі і Літве падручніка тэорыі архітэктуры «Асновы архітэктуры для акадэмічнай моладзі».

Значны след у архітэктурным вобліку Беларусі пакінуў Францішак Яшчальд. Работы на Беларусі: [Косаўскі палац](http://be.wikipedia.org/wiki/%D0%9A%D0%BE%D1%81%D0%B0%D1%9E%D1%81%D0%BA%D1%96_%D0%BF%D0%B0%D0%BB%D0%B0%D1%86" \o "Косаўскі палац), палац у вёсцы [Вістычы](http://be.wikipedia.org/wiki/%D0%92%D1%91%D1%81%D0%BA%D0%B0_%D0%92%D1%96%D1%81%D1%82%D1%8B%D1%87%D1%8B" \o "Вёска Вістычы) [Брэсцкага раёна](http://be.wikipedia.org/wiki/%D0%91%D1%80%D1%8D%D1%81%D1%86%D0%BA%D1%96_%D1%80%D0%B0%D1%91%D0%BD" \o "Брэсцкі раён) (1830-я гады, не захаваўся), шэраг палацаў на [Гродзеншчыне](http://be.wikipedia.org/wiki/%D0%93%D1%80%D0%BE%D0%B4%D0%B7%D0%B5%D0%BD%D1%88%D1%87%D1%8B%D0%BD%D0%B0" \o "Гродзеншчына) і на [Палессі](http://be.wikipedia.org/wiki/%D0%9F%D0%B0%D0%BB%D0%B5%D1%81%D1%81%D0%B5).

Да буйнешых помнікаў гэтага часу адносяцца Петрапаўлаўскі сабор у Гомелі, Праабражэнская царква ў Чачэрску, Жыліцкі палац, Пакроўская царква ў Стрэшыне і інш. У 30 - 40-я гг. амаль цалкам быў перабудаваны Брэст, Бабруйск, дзе былі ўзведзены крэпасці.

Антополь. Уваскрасенская царква 1854 г.Помнік драўлянага дойлідства з элементамі класіцызму.

Віцебск. Палац губернатара. Пабудаваны да 1772 г.

2.

У гісторыі выяўленчага мастацтва Беларусі першая палова XIX ст. займае асобнае месца - гэты час значных якасных і колькасных зрухаў у развіцці ўсіх яго жанраў і формаў. Важнейшую ролю ў гэтым працэсе адыграла Віленская школа жывапісу - аддзяленне прыгожых мастацтваў факультэта літаратуры і мастацтва Віленскага універсітэта. Яна была заснавана ў канцы XVIII ст. першым прафесарам жывапісу Беларусі і Літвы Ф.Смуглевічам і яго вучнямі. Тут выкладалі Я.Рустэм, выдатны мастак, педагог; былы каралеўскі скульптар А.Ле Брун (Лебрэн), яго вучань - ураджэнец Гарадзеншчыны К.Ельскі, выдатны графік і мастацтвазнавец англічанін Дж. Саўндэрс. За 35 гадоў сваёй работы школа падрыхтавала больш за 250 мастакоў, гравёраў, скульптараў. Выхаванцамі аддзялення прыгожых мастацтваў былі выдатны партрэтыст, майстар гістарьічных кампазіцый Я.Дамель, мастак-партрэтыст еўрапейскага ўзроўню В.Ваньковіч, графік і мастак В.Дмахоўскі і інш. Галерэю вобразаў беларускіх помнікаў гісторыі і архітэктуры, краявідаў пакінулі вучні Я.Рустэма - выдатныя мастакі М.Кулеша і [Напалеон Орда](http://jivebelarus.net/history/faces/napaleon-orda.html" \o "З. Бараноўская - Напалеон Орда). Майстар батальнага жанру Я.Сухадольскі пакінуў серыю работ, прысвечаных вайне 1812 г., паўстанням. Пачынальнікам беларускага мастацтва нацюрморта быў выдатны мастак, выхаванец Пецярбургскай Акадэміі мастацтваў І.Хруцкі. Закрыццё Віленскага універсітэта значна збядніла мастацкае жыццё рэгіёну. Пачынаецца адток таленавітых мастакоў у Пецярбургскую Акадэмію мастацтваў, у Маскоўскае Строганаўскае вучылішча і за мяжу. Многія з іх ужо больш не вяртаюцца на Беларусь (К.Карсалін, С.Заранка), або прыязджаюць сюды толькі на нядоўгі час (Т.Гарэцкі, М.Андрыёлі). Тыя ж мастакі, якія вярталіся, каб жыць і працаваць на Бацькаўшчыне, - Г.Дмахоўскі, які вярнуўся з Амерыкі, І.Хруцкі і некаторыя іншыя, - вымушаны былі шукаць для сябе дадатковую, акрамя жывапісу, крыніцу даходу.

Выяўленчае мастацтва Беларусі ў гэты час багатае на жанры, стылі, тэхнікі. На змену класіцызму, які панаваў у мастацгве ў канцы XVIII - пачатку XIX ст., у 20-я гг. прыходзіць рамантызм. Менавіта ў рэчышчы гэтага ідэйна-стылявога кірунку былі выкананы лепшыя творы ў жанры партрэту - вышэйшае дасягненне беларускага жывапісу першай паловы XIX ст. У 40-я гг. на змену рамантычнаму мастацтву прыходзіць рэалістычны кірунак. У гэты час нараджаюцца новыя жанры - нацюрморт, гарадскі пейзаж, літаграфія і інш.